|  |  |  |  |  |  |  |  |
| --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | |  |  |  |  | | --- | --- | --- | --- | | |  | | --- | | **VEDTEKTER**  **FOR**  **Kysten Rundt SA**    Disse vedtekter er vedtatt på ordinært årsmøte i Kysten Rundt 26.april 2022.  § 1. Organisasjon  Kysten Rundt SA er en kjede organisert som et samvirkeforetak med vekslende medlemstall og kapital. For kjedens forpliktelser hefter medlemmene bare med sitt andelsinnskudd.  Kjedens forretningskontor er på Kolbotn i Oppegård kommune.  § 2. Formål  Kjeden har til formål å bidra til at medlemmene får det best mulig økonomiske resultat av sin forretningsvirksomhet. Formålet søkes oppnådd gjennom kjedens kjernevirksomhet som omfatter innkjøpsordninger, markedsføring, profilering, konseptualisering og rådgivingstjeneste. Kjeden skal arbeide for å bedre rammevilkårene for medlemmene og bidra til å utvikle og vedlikeholde verdigrunnlaget, prinsipper og leveregler for Kysten Rundt SA.  § 3. Andelskapital og medlemsavgift  Medlemmene er andelseiere i kjeden. Det skal tegnes 1 andel pr. medlemskap. Andelens pålydende er kr. 1.000,-. Medlemmer med flere utsalgssteder under samme organisasjonsnummer tegner 1 andel og har en stemmerett. For andelene utferdiges andelsbrev, som skal lyde på det selskap som medlemmet/ene eier ved opptakelsen, og på medlemmets/ medlemmenes navn. Andelskapitalen forrentes ikke. Årsmøtet kan bestemme at nye medlemmer betaler inn et innskudd utover andelens pålydende.  Styret fastsetter årlig medlemsavgift. Denne er pt. Kr 4000,- pr år. Medlemmer med flere utsalgssteder under samme organisasjonsnummer betaler bare en medlemsavgift. Medlemsavgiften betales ved avregning mot kjedebonus dersom det er dekning for dette.  § 4. Bonus og bonusavregning  Bonus til medlemmene utbetales 2 ganger pr år etter at års eller halvårsresultat foreligger. Styret fastsetter bonusen størrelse og beregningsgrunnlag.  § 5. Medlemskap  Som medlemmer tas opp aktive detaljister og detaljistgrupperinger innen gatekjøkken/fastfood/storkiosk, kafe/kro, kantine/personalrestauranter eller annen serveringsvirksomhet der hurtig servering av mat er kjernevirksomhet i bedriften. Innmeldingen skjer skriftlig til kjeden.  Eksisterende medlemmer som kan anses å kunne være i kommersiell konkurranse med nye medlemmer skal orienteres før nytt medlem opptas og har uttalerett med hensyn til medlemskapet.  Ved dissens mellom eksisterende medlem og administrasjonens vurdering avgjør styret spørsmålet om opptagelse.  Medlemskap blir gyldig ved innbetaling av andelskapitalen og mottak av andelsbevis. Kjeden sender melding om medlemskap til kjedens leverandører som har en samarbeidsavtale med Kysten Rundt SA.  Medlemskapet kan ikke uten samtykke av kjeden overdras til nye eier/e.  § 6. Utmelding  Medlem som ønsker å melde seg ut av kjeden, må sende skriftlig melding. Medlemskapet opphører 3 måneder etter at kjeden har mottatt melding. Medlemskap kan bare sies opp i et månedsskifte, det vil si at oppsigelsestiden på 3 måneder begynner å løpe fra den 1. i måneden etter at utmeldelse er mottatt.  Utmeldt medlem har krav på å få tilbakebetalt sitt andelsinnskudd såfremt andelskapitalen er i behold. Når et medlemskap opphører, uansett årsak, har den det gjelder ikke krav på andel i kjedens aktiva og formue ut over andelsinnskuddet.  Utmeldt medlem har ikke krav på kjedebonus opparbeidet etter oppsigelsestidspunktet.  Ved utmelding eller nedleggelse av driften plikter medlem å fjerne alle synlige kjede og profilelementer umiddelbart. Kjeden har rett til å holde tilbake eventuell skyldig bonus til dette er gjennomført. Utføres det ikke innen rimelig tid kan kjeden fjerne elementene for medlemmets regning.  § 7. Medlemmenes rettigheter og plikter  Medlemmene skal sørge for at formålet til kjeden blir oppfylt til det beste for alle medlemmene.  Dette innebærer bl. a lojalitet til inngåtte avtaler med leverandører til kjeden, bruk av profilmateriell, deltakelse på relevante kjedekampanjer og kjedemøter.  § 8. Valg  Valgbarhet forutsetter gyldig kjedemedlemskap i virksomhet med helårsdrift. Det kan velges ett styremedlem uten slik tilknytning dersom det er hensiktsmessig for å sikre nødvendig kompetanse i styret. Valg av styremedlemmer skal skje skriftlig. Det samme gjeldet andre valg hvis det forlanges.  Alle tillitsvalgte velges for 2 år.  Styret sammensettes av 7 valgte representanter i definerte geografiske områder (distrikter).  Hvert år velges henholdsvis 4 og 3 representanter til styret for å sikre kontinuitet. Det velges samtidig personlig varamann for det enkelte styremedlem. Styret velger årlig styreformann og konstituerer seg selv.  Andelseiere som står for over 15% av kjedens omsetning på et organisasjonsnummer kan kreve representasjon i styret. Slik representasjon kommer i tillegg til de valgte styremedlemmene dersom de ikke allerede er valgt av årsmøtet.  § 9. Brudd på vedtektene  Bryter noen sin lojalitetsplikt eller på annen måte overtrer vedtektene eller instrukser som er gitt med hjemmel i disse, kan administrasjonen gi en advarsel. I gjentakelsestilfeller kan styret ekskludere et slikt medlem. En slik beslutning av styret kan ankes inn for årsmøtet. Medlem som er ekskludert, har ikke krav på tilbakebetaling av sitt andelsinnskudd eller andel i kjedens formue og taper sin rett til eventuell etterbetaling.  § 10. Ansattes representasjonsrett  De ansatte har rett til å kreve representasjon i kjedens styringsorganer. Daglig leder har møte og talerett i styret, men ikke stemmerett.  § 11. Medlemsmøter  Administrasjonen kaller inn til lokale medlemsmøter. Det skal avholdes minimum ett ordinært medlemsmøte hvert år. Flere distrikter kan avholde felles møter. Øvrige medlemsmøter innkalles etter behov.  Når det skal gjennomføres valg av distriktets styrerepresentant og varamann innkalles det skriftlig til eget møte med minimum 2 ukers varsel. Valget kan gjerne kombineres med et ordinært medlemsmøte, men det skal utarbeides egen agenda og skrives eget referat fra valgmøtet. Agendaen skal inneholde:   1. Godkjenning av innkalling. 2. Valg av møteleder. 3. Godkjenning saksliste. 4. Valg av referent og en til å undertegne protokollen. 5. Registrering av fremmøte og stemmeberettigede. 6. Valg av en representant og varamann til styret i Kysten Rundt for 2 år.   Dersom det anses nødvendig for å behandle særskilte saker, kan styret innkalle til ekstra medlemsmøter i hele landet eller i bestemte distrikter. Slike ekstra møter kan avholdes som fellesmøter mellom flere distrikter.  Alle aktive medlemmer har stemmerett i medlemsmøtet. Møtedeltaker som deltar i driften i medlemsbedrift kan stemme etter fullmakt fra medlem, utover dette kan man ikke stemme etter fullmakt.  Om noen av de møtende stemmeberettigede forlanger det, skal det være skriftlig avstemming.  § 12. Årsmøtet  Årsmøtet er kjedens øverste myndighet. Ordinært årsmøte holdes hvert år innen utgangen av mai. Andre årsmøter holdes etter vedtak av styret eller når det skriftlig forlanges av minst 33 % av medlemmene.  Styret sørger for skriftlig innkalling med minst 14 dagers varsel. Med innkallingen skal følge saksliste, og til det ordinære årsmøtet, dessuten årsmelding og regnskap. Vedleggene til sakslisten kan distribueres elektronisk gjennom kjedens intranett. Medlemmer som ønsker å delta på årsmøtet melder dette skriftlig med minst 7 dagers varsel.  Saker som ønskes avgjort i årsmøtet må være kommet inn til styret innen 1. februar. Dette gjelder også forslag til vedtektsendringer.  Årsmøtet ledes av styrets leder eller den han bemyndiger.  Beslutninger i årsmøtet fattes med simpelt flertall, unntatt ved endring av vedtekter og oppløsning av kjeden, der det kreves 2/3 flertall. I tilfelle stemmelikhet avgjør styrets formann utfallet.  Fra årsmøtet skal det føres protokoll som underskrives av ordfører og 2 utsendinger valgt av møtet.  § 12 b. Anvendelse av årsoverskudd   1. Beslutning om anvendelse av årsoverskuddet treffes av årsmøtet etter forslag fra styret. Det kan ikke besluttes anvendt et høyere beløp enn det styret foreslår eller godtar, men årsmøtet kan selv bestemme anvendelsen innenfor følgende rammer: 2. Godskriving av foretakets egenkapital 3. Etterbetaling (jf. samvirkeloven § 27) 4. Avsetning til etterbetalingsfond (jf. samvirkeloven § 28) 5. Avsetning til medlemskapitalkonti (jf. samvirkeloven § 29) 6. Forrentning av andelsinnskudd og medlemskapitalkonti (jf. samvirkeloven § 30)   § 13. Årsmøtets oppgaver  Årsmøtet skal ha innsyn i regnskap og økonomisk stilling i kjeden. Agendaen skal inneholde:   * Godkjenning av innkalling * Godkjenning av saksliste * Valg av 2 utsendinger til å underskrive protokollen sammen med ordfører * Styrets årsmelding * Godkjenne de distriktsvalgte styremedlemmer og vararepresentanter * Kjedens regnskap for forutgående år, herunder rapport fra revisor * Disponering av årsresultat   Årsmøtet ansetter og eventuelt avsetter revisor etter innstilling fra styret.  § 14. Styret  Kjeden skal ha et styre bestående av 7 medlemmer valgt i distriktsmøter. Styret og varamedlemmer velges blant medlemmer profilert med varemerket Kysten Rundt i egne møter i distriktene. Distriktsinndeling for valg av styrerepresentanter er følgende: (en representant pr distrikt)  Østlandet: 1 representant (Grossistområde Asko Øst, Asko Brumunddal og Leira)  Agder: 1 representant (Grossistområde Asko)  Rogaland: 1 representant (Grossistområde Asko Rogaland)  Hordaland / Sogn og Fjordane: 1 representant (Grossistområde Asko Vest)  Sunnmøre: 1 representant (Grossistområde Giørtz)  Trøndelag, deler av Møre og Romsdal: 1 representant (Grossistområde Asko Molde og Asko Midt-Norge unntatt Bodø)  Nord-Norge (Nord for Saltfjellet): 1 representant (Grossistområde Asko Nord og Asko Midt-Norge Bodø)  Styret sammenkalles til møte så ofte styrelederen finner det nødvendig eller etter minimum 3 styremedlemmers forlangende. Kan et styremedlem ikke møte, skal han varsle styret i god tid slik at vararepresentant kan innkalles.  Til gyldig vedtak kreves at minst halvparten av styret møter og stemmer for.  Fra møtene føres referat som undertegnes av de møtende styremedlemmene. Er et vedtak ikke enstemmig, kan hvert styremedlem kreve tilført protokollen hvordan vedkommende har stemt.  Styret skal lede virksomheten i overensstemmelse med vedtektene og med de vedtak som er gjort i årsmøtet.  Styret ansetter og eventuelt avskjediger daglig leder og fastsetter lønn og arbeidsavtale.  Styret setter resultatmål, fastsetter kostnadsramme, fastsetter årsbudsjett og bidrar til god drift.  Styret skal sørge for at årsoppgjøret avsluttes i rett tid og i revidert stand blir forelagt årsmøtet  Styret skal sørge for at lov- eller vedtektsbestemte avskrivninger eller avsetninger blir foretatt og gi innstilling om hvordan overskuddet skal anvendes, og hvordan et eventuelt underskudd skal dekkes.  Styret skal fastsette kjedebonus for kjedens medlemmer.  Kjeden forpliktes av styrelederen og daglig leder i fellesskap. Styret kan meddele prokura.  § 15. Vedtektsendring  Endringer i vedtektene skal vedtas av årsmøtet. Forslag til vedtektsendringene skal bekjentgjøres for medlemmene ved innkalling til årsmøte. Det skal stå i innkallingen hva forslaget går ut på. Til gyldig vedtak om endring kreves 2/3 flertall av de avgitte stemmer i årsmøtet.  § 16. Oppløsning  Vedtak om å oppløse kjeden kan bare gjøres av ordinært årsmøte. Til gyldig vedtak om endring kreves 2/3 flertall, og dessuten at enten de som har stemt for forslaget utgjør 2/3 av det samlede antall utsendinger, eller at vedtaket gjentas i nytt årsmøte med 2/3 flertall av de møtende.  Ved en oppløsning fordeles netto egenkapital på medlemmene i forhold til andel av kjedens samlede bonusgivende kjøp ved siste bonusutbetaling. Eventuell resterende formue anvendes til støtte av en humanitær forening innen helseforskning.  § 17. Elektronisk kommunikasjon  Dersom et medlem uttrykkelig har godtatt det, kan foretaket bruke elektronisk kommunikasjon når det skal gi meldinger, varsler, informasjon, dokumenter og lignende. Når slik aksept er gitt er det medlemmets ansvar å sørge at foretaket får melding ved endring av elektronisk adresse. | |  |  |  | | --- | |  | | |  |  | |